Luni începe etapa de reînscrieri la grădiniţe şi creşe, potrivit calendarului aprobat de Ministerul Educaţiei.
În această etapă sunt confirmaţi, în baza unei cereri de reînscriere completate de părinţi, copiii care au frecventat grădiniţa sau creşa în anul şcolar curent şi pentru care se solicită menţinerea în aceeaşi unitate de învăţământ şi în anul şcolar 2024-2025.
Reînscrierile se desfăşoară între 20 şi 24 mai.
Pe 24 mai, după finalizarea reînscrierilor, unităţile de învăţământ afişează locurile libere pentru etapa de înscrieri, care începe pe 27 mai.